JY LEES NOU Selluliet: ’n Maklike oplossing vir ’n gladder lyf
Byna alle vroue die wêreld oor sukkel met selluliet. Maar het jy geweet daar ís iets wat jy kan doen om die voorkoms daarvan tydelik te verbeter? Al ooit gehoor van dry brushing, of om jou lyf droog te borsel? Ja, dié tegniek kan ’n groot verskil aan jou vel maak as jy dit gereeld doen, sê Sonette Donker, velsorgkenner van die velsorgkliniek Skin ID in Johannesburg.
Do you skin brush? Stimulate lymphatic system, exfoliate, decrease cellulite appearance, increase circulation... brush dry skin before a shower toward your heart. #lovestartshere #skinlove #selfcare #bringiton2017 #coach #allpartofit #skinbrush #drybrushing #routine #fitchicks #yesthatsme
A photo posted by Ellen Lampman Cervoni (@focushealth_ellen) on Dec 6, 2016 at 12:30pm PST
Selluliet ontstaan wanneer vet onder jou vel saampak en teen jou vel druk. Dit veroorsaak dan ’n lemoenskil-voorkoms, sê dr. Maureen Allem, algemene praktisyn by die velsorgkliniek Skin Renewal.
Hoewel dit onmoontlik is om heeltemal van dié lemoenskil-voorkoms ontslae te raak kan jy die voorkoms daarvan verminder deur ’n holistiese benadering te volg. Jy kan bv. gaan vir gespesialiseerde salonbehandelings, ’n gesonde dieet volg, gereeld oefen, lyfsorgprodukte vir selluliet gebruik of, ons gunsteling, jou lyf droog borsel!
Hoe werk droog borsel?
Wanneer jou limfstelsel gestimuleer word, help dit om afvalstowwe in jou lyf te dreineer. Só kan dit selluliet en waterretensie verminder. Om dié stelsel aan te wakker kan jy daagliks jou lyf met ’n droë lyfborsel of growwe handskoen borsel voordat jy bad of stort. Begin by jou voete en borsel opwaarts omdat jou limf in dié rigting vloei. En net 5 minute per dag is genoeg.
Promemoria su come utilizzare le magiche spazzoline per il body brushing #bzonebeautyclinic#centroestetico#bellezza#benessere#scandiano#reggioemilia#drybrushing A photo posted by B-zone beauty clinic (@bzonecinzia) on Nov 9, 2016 at 3:59am PST
Sellulietprodukte kan ook help om selluliet tydelik beter te laat lyk, soos kafeïen wat jou vel verferm. Masseer, net soos wanneer jy droog borsel, die sellulietproduk in ’n opwaartse rigting om sirkulasie aan te help en om jou limfstelsel te stimuleer.